প্রাইমাল ফিয়ার

***প্রাইমাল ফিয়ার*** একটি ১৯৯৬ সালের আমেরিকান আইনি রহস্য ও অপরাধ থ্রিলার চলচ্চিত্র, যা গ্রেগরি হবলিট পরিচালিত এবং ১৯৯৩ সালের উইলিয়াম ডিয়েলের একই নামের উপন্যাস অবলম্বনে নির্মিত। ছবির চিত্রনাট্য রচনা করেছেন স্টিভ শ্যাগান ও অ্যান বাইডারম্যান। এতে রিচার্ড গিয়ার, লরা লিনি, জন মাহোনি, আলফ্রে উডার্ড, ফ্রান্সেস ম্যাকডোরম্যান্ড এবং এডওয়ার্ড নর্টন (যার এটি চলচ্চিত্রে অভিষেক) অভিনয় করেছেন।

চলচ্চিত্রটি একটি শিকাগো-ভিত্তিক আসামীপক্ষের উকিলকে অনুসরণ করে, যে বিশ্বাস করে তার মক্কেল একজন বেদির ছেলে (নরটন) ক্যাথলিক বিশপকে হত্যার জন্য দোষী নয়।

এই চলচ্চিত্রটি বক্স অফিসে সফল হয় এবং সমালোচকদের ইতিবাচক পর্যালোচনা লাভ করে। বিশেষ করে এডওয়ার্ড নর্টনের অভিনয় প্রশংসিত হয়। নর্টন গোল্ডেন গ্লোব পুরস্কারে শ্রেষ্ঠ পার্শ্ব অভিনেতা – মোশন পিকচার বিভাগে পুরস্কৃত হন এবং একাডেমি অ্যাওয়ার্ডস-এ শ্রেষ্ঠ পার্শ্ব অভিনেতা ও বিএফআই পুরস্কারে শ্রেষ্ঠ পার্শ্ব অভিনেতা বিভাগে মনোনীত হন।

## কাহিনী সারসংক্ষেপ
মার্টিন ভেইল শিকাগোর একজন অহংকারী ও জনপ্রিয় আসামীপক্ষের আইনজীবী। তিনি সাধারণত বড় মক্কেলদের হয়ে মামলা লড়েন। তবে একদিন তিনি স্বেচ্ছায় মামলা নেন ১৯ বছর বয়সী অল্টার বয় অ্যারন স্ট্যাম্পলার- এর, যাকে অত্যন্ত জনপ্রিয় আর্চবিশপ রাশম্যানকে নির্মমভাবে হত্যার অভিযোগে গ্রেপ্তার করা হয়। অ্যারনকে ঘটনাস্থল থেকে রক্তমাখা অবস্থায় পালাতে দেখা যায়, কিন্তু সে দাবি করে তার কিছুই মনে নেই এবং সেখানে তৃতীয় একজন ব্যক্তি ছিল।

তদন্তে বেরিয়ে আসে ভয়ংকর সত্য, আর্চবিশপ গোপনে অ্যারন ও আরও কয়েকজন কিশোরকে যৌন নির্যাতন করত এবং তাদের দিয়ে জোরপূর্বক অশ্লীল ভিডিও তৈরি করত। এতে হত্যার একটি সম্ভাব্য উদ্দেশ্য পাওয়া যায়। একই সঙ্গে জানা যায়, শহরের কিছু প্রভাবশালী ব্যক্তি আর্চবিশপের সঙ্গে বড় অঙ্কের জমি উন্নয়ন চুক্তি বাতিল হওয়া নিয়ে ক্ষুব্ধ ছিল।

মামলার এক পর্যায়ে অ্যারনের আচরণ হঠাৎ বদলে যায়। সে নিজেকে “রয়” নামে এক আক্রমণাত্মক ব্যক্তিত্ব হিসেবে পরিচয় দেয় এবং হত্যার দায় স্বীকার করে। একজন মনোবিজ্ঞানী বলেন যে, অ্যারন বহু বছরের নির্যাতনের ফলে বিচ্ছিন্নকারক পরিচয় রোগ-এ ভুগছে। ভেইল আদালতে কৌশলে অ্যারনকে উস্কে দিয়ে তার সেই সহিংস ব্যক্তিত্বকে সামনে আনেন। বিচারক জুরি আগের রায় বাতিল করে রায় নতুন দেন অ্যারন মানসিক অসুস্থতার কারণে নির্দোষ, এবং তাকে মানসিক হাসপাতালে পাঠানো হোক।

চলচ্চিত্রের শেষে অ্যারন স্বীকার করে তার কোনো একাধিক ব্যক্তিত্ব ছিল না। “রয়” ছিল পুরোপুরি অভিনয়। সে সচেতনভাবেই আর্চবিশপ ও তার বান্ধবীকে হত্যা করেছে এবং পুরো আদালত, এমনকি ভেইলকেও, বোকা বানিয়েছে। আসলে সে কখনোই কোনো নিরীহ “অ্যারন” ছিল না। শেষ দৃশ্যে ভেইল বুঝতে পারে সে প্রতারিত হয়েছে।

## অভিনয়ে

## উন্নয়ন
প্যারামাউন্ট চেয়েছিল লিওনার্দো ডিক্যাপ্রিওকে অ্যারন স্ট্যাম্পলার চরিত্রে নিতে; তাকে প্রস্তাবও দেওয়া হয়েছিল, কিন্তু তিনি চিত্রনাট্যকে “সমস্যাযুক্ত” মনে করে প্রস্তাবটি প্রত্যাখ্যান করেন।অ্যারন চরিত্রের জন্য ক্যালিফোর্নিয়া ও ইংল্যান্ডে অভিনেতা নির্বাচন অনুষ্ঠিত হয়, যেখানে মোট ২,১০০ জন অভিনেতাকে দেখা হয়। তাদের মধ্যে ছিলেন ম্যাট ডেমন, জেমস ভ্যান ডার বিক, এবং পেদ্রো পাস্কাল। কনি ব্রিটন নাওমি চরিত্রটি করতে অস্বীকৃতি জানান, পরে চরিত্রটি পান মৌরা টাইরেনি। “প্রাইমাল ফিয়ার” চলচ্চিত্রটি বিভিন্ন স্থানে চিত্রায়িত হয়, যার মধ্যে রয়েছে শিকাগো, কিস্টোন, এবং লস অ্যাঞ্জেলস। কিছু দৃশ্য ধারণের জন্য হলিউডের প্যারামাউন্ট স্টুডিওস -ও ব্যবহার করা হয়। চিত্রগ্রহণ অনুষ্ঠিত হয় ১৯৯৫ সালের ২৮ এপ্রিল থেকে ১২ জুলাই পর্যন্ত।

## সঙ্গীত
সাউন্ডট্র্যাকে পর্তুগিজ ফাদো ঘরানার গান কানসাঁও দু মার অন্তর্ভুক্ত রয়েছে, যা গেয়েছেন দুলসে পোঁতেশ।

## মুক্তি
### বক্স অফিস

চলচ্ছিত্রটি ৫ এপ্রিল, ১৯৯৬ সালে মুক্তি পায় এবং বক্স অফিসে প্রথম স্থানে আত্মপ্রকাশ করে, যেখানে এটি টানা তিন সপ্তাহ ধরে শীর্ষ অবস্থানে ছিল।এটি দেশীয়ভাবে ৫৬.১ মিলিয়ন এবং আন্তর্জাতিকভাবে ৪৬.৫ মিলিয়ন ডলার আয় করে। যার ফলে বিশ্বব্যাপী এর মোট আয় দাঁড়ায় ১০২.৬ মিলিয়ন ডলার।

### ঘরোয়া মিডিয়া
চলচ্চিত্রটি ১৫ অক্টোবর, ১৯৯৬ সালে ভিএইচএস ও লেসারডিস্ক এ প্রকাশিত হয়। ২১ অক্টোবর, ১৯৯৮ সালে এটি ডিভিডি-তে মুক্তি পায়। প্যারামাউন্ট পিকচার্স ১০ মার্চ, ২০০৯ সালে চলচ্চিত্রটি–কে ব্লু-রে সংস্করণে প্রকাশ করে।

## গ্রহণ
[alt=Portrait of a young Edward Norton smiling|থাম্ব|[এডওয়ার্ড নর্টন -এর অভিষেক অভিনয় সমালোচকদের প্রশংসা অর্জন করে। এই অভিনয়ের জন্য তিনি গোল্ডেন গ্লোব পুরস্কার (সেরা পার্শ্ব অভিনেতা – মোশন পিকচার) জিতেছিলেন এবং পাশাপাশি অ্যাকাডেমি অ্যাওয়ার্ড (সেরা পার্শ্ব অভিনেতা)–এর জন্য মনোনয়নও পেয়েছিলেন।]]

রিভিউ সংকলন ওয়েবসাইট রোটেন টমেটোস ৪৮টি পর্যালোচনার ভিত্তিতে চলচ্চিত্রটিকে অনুমোদন রেটিং ৭৭% দেয়, যেখানে এর গড় রেটিং ৬.৮/১০। সাইটটির সমালোচকদের অভিমত ছিল: “প্রাইমাল ফিয়ার একটি সরল, তবে বিনোদনমূলক থ্রিলার, যা এডওয়ার্ড নর্টন–এর দুর্দান্ত অভিনয়ের মাধ্যমে আরও উঁচু পর্যায়ে পৌঁছেছে।” মেটাক্রিটিক, যা ওজনভিত্তিক গড় স্কোর ব্যবহার করে, ১৮ জন সমালোচকের পর্যালোচনার ভিত্তিতে ছবিটিকে ১০০–এর মধ্যে ৪৭ স্কোর দেয়, যা “মিশ্র বা গড়পড়তা রিভিউ” নির্দেশ করে। সিনেমাস্কোর–এর জরিপে দর্শকরা ছবিটিকে এ+ থেকে এফ স্কেলের মধ্যে গড়ে বি+ গ্রেড প্রদান করেন।

## তথ্যসূত্র

বিষয়শ্রেণী:মার্কিন চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:আইনি নাট্য চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:উপন্যাস অবলম্বনে চলচ্চিত্র